Nazima. Nazima Janibekova (1990-yil 21-oktyabrda Chimkentda tugʻilgan; Nazima taxallusi bilan mashhur, koʻpincha НАZИМА yoki Наzима sifatida stillashtiriladi) – rossiyalik qoʻshiqchi. "TNT" telekanalining „Pesni“ telekoʻrsatuvining birinchi mavsumi finalchisi. Black Star leyblining sobiq ijrochisi, hozirda Lotus Music leybli bilan hamkorlikda faoliyat olib bormoqda. Biografiyasi. Nazima Janibekova 1990-yil 21-oktabrda Qozogʻiston SSRning Chimkent shahrida O‘rta juzning Konirat qabilasidan boʻlgan musulmon qozoqlar oilasida tugʻilgan. Oilasida toʻrt farzand boʻlib, u eng kattasi boʻlgan. Undan keyin ukasi Beksulton, singillari Madina va Daniya tugʻilgan. Nazima Ostona shahridagi Qozog‘iston davlat yuridik universitetida tahsil olgan. 2018-yilda u "TNT" telekanalidagi „Pesni“ telekoʻrsatuvida qatnashib, u yerda 4-oʻrinni egallagan. "HOMMES" nashriga bergan intervyusida sanʼatkor loyiha natijalaridan qatʼi nazar, Rossiyaga koʻchib oʻtmoqchi ekanini aytgan. Shouning yakuniy chiqishida Nazima „Begi“ qoʻshigʻini ijro etgan. Loyiha tugagach esa Black Star leybli bilan shartnoma imzolagan. 2018-yil iyun oyida u „Vecherniy Urgant“ dasturida ishtirok etgan. Nazima 2023-yilning kuzida Pavel Volya va Laysan Utyashevaning 2024-yil yanvar oyida "TNT" telekanalida efirga uzatilgan „Vijit v Samarkande“ realiti-shousida qatnashgan. 2024-yilning yozidan boshlab qoʻshiqchi Baxtiyar Aliyevning Lotus Music leybli bilan hamkorlikda ishlay boshlagan.